PRAVILNIK

O SADRŽINI I IZGLEDU DOZVOLE ZA UPRAVLJANJE OTPADOM

("Sl. glasnik RS", br. 93/2019)

**Član 1**

Ovim pravilnikom bliže se propisuje sadržina i izgled dozvole za upravljanje otpadom.

**Član 2**

Sadržina i izgled dozvole iz člana 1. ovog pravilnika data je na Obrascu, koji je odštampan uz ovaj pravilnik i čini njegov sastavni deo.

**Član 3**

Danom stupanja na snagu ovog pravilnika prestaje da važi Pravilnik o sadržini i izgledu dozvole za skladištenje, tretman i odlaganje otpada ("Službeni glasnik RS", broj 96/09).

**Član 4**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

**Dozvola za upravljanje otpadom**

**Obrazac**

[Nadležni organ]

Broj [\_\_\_\_\_\_\_\_\_]

Datum [\_\_\_\_\_\_\_\_\_]

[nadležni organ\_\_\_\_\_\_\_\_\_] na osnovu čl. 60. i 64. Zakona o upravljanju otpadom ("Službeni glasnik RS", br. 36/09, 88/10, 14/16 i 95/18 - dr. zakon), člana 23. stav 2. Zakona o državnoj upravi ("Službeni glasnik RS", br. 79/05, 101/07, 95/10, 99/14, 30/18 - dr. zakon i 47/18), člana 136. stav 1. Zakona o opštem upravnom postupku ("Službeni glasnik RSˮ, br. 18/16 i 95/18 - autentično tumačenje), a rešavajući po zahtevu [\_\_\_\_\_\_\_\_\_] za izdavanje dozvole za [\_\_\_\_\_\_\_\_\_], broj predmeta [\_\_\_\_\_\_\_], od [\_\_\_\_\_\_\_\_\_] godine, donosi

**REŠENJE**

I. Izdaje se dozvola za [navesti delatnost upravljanja otpadom: tretman, odnosno skladištenje, ponovno iskorišćenje i odlaganje neopasnog i/ili opasnog otpada], registarskog broja [\_\_\_\_\_\_\_\_] operateru postrojenja [navesti ime, adresu, matični broj operatera i vlasnika postrojenja\_\_\_\_\_\_\_\_\_], na lokaciji [navesti broj katastarske parcele i katastarsku opštinu na kojoj se nalazi postrojenje i vlasnika parcele \_\_\_\_\_\_\_\_\_], u [\_\_\_\_\_\_\_\_\_] i utvrđuje se sledeće:

A. OPŠTI PODACI

1. Opšti podaci o dozvoli

Operateru \_\_\_\_\_\_\_\_ se izdaje dozvola za obavljanje delatnosti (navesti delatnost upravljanja otpadom: tretman, odnosno skladištenje, ponovno iskorišćenje i odlaganje neopasnog i/ili opasnog otpada, metode tretmana, odnosno ponovnog iskorišćenja i odlaganja, kao i svaku pojedinačnu R i D operaciju koja se primenjuje), u skladu sa (navesti zakone i podzakonska akta \_\_\_\_\_\_\_\_).

Otpad je razvrstan u skladu sa Pravilnikom o kategorijama, ispitivanju i klasifikaciji otpada ("Službeni glasnik RSˮ, broj 56/10), i to kao:

1.1. Neopasan otpad

[navesti indeksni broj i naziv otpada, kao i R i D operaciju kojoj se podvrgava otpad \_\_\_\_\_\_\_\_];

1.2. Opasan otpad

[navesti indeksni broj i naziv otpada, kao i R i D operaciju kojoj se podvrgava otpad \_\_\_\_\_\_\_\_];

1.3. Inertni otpad

[navesti indeksni broj i naziv otpada, kao i R i D operaciju kojoj se podvrgava otpad \_\_\_\_\_\_\_\_].

2. Podaci o kapacitetu postrojenja, odnosno o količinama otpada za:

2.1. Skladištenje otpada:

2.1.1. projektovani kapacitet skladišta, za sve vrste otpada [\_\_\_\_\_\_\_\_\_].

U slučaju odvojenog skladištenja različitih vrsta otpada, navesti kapacitet skladišta po vrstama otpada;

2.1.2. Planirana godišnja količina otpada za skladištenje: ukupna i po vrstama otpada, u slučaju odvojenog skladištenja različitih vrsta otpada;

2.2. Tretman otpada/ponovno iskorišćenje:

2.2.1. maksimalni (projektovani) kapacitet postrojenja za tretman otpada - dnevni, za sve vrste otpada [\_\_\_\_\_\_\_\_\_]. U slučaju primene različitih metoda tretmana, navesti kapacitet po vrstama tretmana;

2.2.2. maksimalni (projektovani) kapacitet postrojenja za tretman otpada - mesečni, za sve vrste otpada [\_\_\_\_\_\_\_\_\_]. U slučaju primene različitih metoda tretmana, navesti kapacitet po vrstama tretmana;

2.2.3. maksimalni (projektovani) kapacitet postrojenja za tretman otpada - godišnji, za sve vrste otpada [\_\_\_\_\_\_\_\_\_]. U slučaju primene različitih metoda tretmana, navesti kapacitet po vrstama tretmana.

2.3. Odlaganje otpada:

2.3.1. kapacitet postrojenja za odlaganje otpada i ukupan kapacitet svake faze odlaganja, za sve vrste otpada [\_\_\_\_\_\_\_\_\_];

2.3.2. ukupna količina otpada koji će se odlagati na deponiju na godišnjem nivou.

3. Opšti podaci o lokaciji na kojoj se nalazi postrojenje za upravljanje otpadom

3.1. Kraći opis lokacije postrojenja;

3.2. Udaljenost postrojenja od objekata u okolini na koje može uticati rad postrojenja za upravljanje otpadom.

4. Tehnički i tehnološki uslovi za rad postrojenja

4.1. Podaci o postrojenju za skladištenje otpada i to o:

4.1.1. zapremini korisnog prostora skladišta koja će služiti za skladištenje otpada i koja može da obuhvati maksimalno 75% zapremine ukupnog prostora skladišta;

4.1.2. vrsti podloge na kojoj će se vršiti skladištenje otpada;

4.1.3. skladištu (otvoreno/zatvoreno) sa dimenzijama pojedinih delova skladišta, separatora, kanala za odvođenje tečnosti, uz opis zidova, krova, priključka na vodovod, kanalizaciju, električnu energiju;

4.1.4. tehničkoj opremljenosti skladišta (opremi i posudama koje će se koristiti za skladištenje);

4.1.5. opis postupka prijema, razvrstavanja, pakovanja, skladištenja i pripreme otpada na tretman odnosno za transport;

4.1.6. U slučaju skladištenja opasnog otpada - opis skladištenja opasnog otpada koji su različiti po poreklu, vrsti i karakteristikama, kao i mere koje se tim povodom preduzimaju.

4.2. Podaci o postrojenju za tretman/ponovno iskorišćenje otpada, i to:

4.2.1. tehnološkom postupku tretmana/opisati metode i tehnologije;

4.2.2. tehničkoj opremljenosti postrojenja/podaci i opis opreme i uređaja koji se koriste;

4.2.3. ostacima iz postrojenja (vrste otpada sa indeksnim brojevima koji nastaju posle tretmana i procenjene količine otpada - ostataka iz postrojenja koje će se skladištiti).

4.3. Podaci o postrojenju za termički tretman otpada (postrojenje za insineraciju ili postrojenje za ko-insineraciju otpada (su-spaljivanje) i sl.);

4.3.1. nominalni - radni kapacitet postrojenja za termički tretman otpada;

4.3.2. opis postrojenja (stacionarna ili mobilna tehnička jedinica, oprema za rad, način prijema otpada na lokaciji, skladištenje otpada, način pripreme otpada za termički tretman, korišćenje goriva i vazduha, kotlova, sistema za tretman izlaznih gasova, postrojenja za tretman i skladištenje ostataka, otpadne vode, uređaje za kontrolu, evidentiranje i monitoring);

4.3.3. namena postrojenja - navesti da li je namena postrojenja proizvodnja energije (toplotne i električne energije, procesne pare ili za sisteme daljinskog grejanja) ili materijalnih proizvoda;

4.3.4. način isporuke i prijema otpada;

4.3.5. procedure za prijem otpada;

4.3.6. kontrolni postupci pri preuzimanju otpada;

4.3.7. monitoring;

4.3.8. granične vrednosti emisija u vazduh;

4.3.9. granične vrednosti emisija u vodu;

4.3.10. postupanje sa ostatkom nakon termičkog tretmana;

4.3.11. projektno-tehnička dokumentacija za opremu, uređaje i postrojenje;

4.3.12. vanredni uslovi rada.

4.4. Podaci o postrojenju za odlaganje otpada

4.4.1. klasa deponije (deponija za inertan, opasan ili neopasan otpad);

4.4.2. ukupan projektovani kapacitet deponije i kapacitet svake faze eksploatacije deponije;

4.4.3. period eksploatacije deponije i svake faze pojedinačno;

4.4.4. procedure za prijem otpada u postrojenje za odlaganje otpada, u skladu sa

Uputstvom o kriterijumima i procedurama za prihvatanje ili neprihvatanje otpada na deponiju, a koje je sastavni deo radnog plana postrojenja za odlaganje otpada;

4.4.5. opis lokacije uključujući njene hidrogeološke i geološke karakteristike, opisati blizinu pojedinih objekata, industrijskih postrojenja, naselja i slično;

4.4.6. tehnička dokumentacija za izgradnju deponije i postrojenje, kao i za opremu koja će se koristiti;

4.4.7. opis tehnološkog postupka odlaganja (od prijema otpada na lokaciji do odlaganja na telo deponije);

4.4.8. prikaz operativnog plana sa rasporedom i dinamikom punjenja deponije;

4.4.9. zahtevi za pripremu deponije za odlaganje, operacije odlaganja i monitoringa rada deponije, kontrolne procedure, uključujući i interventne planove;

4.4.10. tehnička opremljenost postrojenja za odlaganje otpada (navesti i opisati opremu i uređaje);

4.4.11. o drugim postrojenjima na lokaciji ukoliko postoje;

4.4.12. prikaz plana za zatvaranje i rekultivaciju deponije;

4.4.13. opis postupka zatvaranja deponije i operacije naknadnog održavanja deponije posle zatvaranja.

B. USLOVI ZA RAD POSTROJENJA

1. Važenje dozvole i rok za podnošenje zahteva za obnavljanje i/ili izmenu uslova u dozvoli;

1.1. Važenje dozvole za obavljanje delatnosti [\_\_\_\_\_\_\_\_\_]

Od [\_\_\_\_\_\_\_\_\_] do [\_\_\_\_\_\_\_\_\_].

1.2. Rok za podnošenje zahteva za obnavljanje dozvole.

2. Procedure za kontrolu rada postrojenja i monitoring životne sredine

2.1. Rad i upravljanje

Upravljanje postrojenjem vrši se u skladu sa Radnim planom koji je operater dostavio uz zahtev za izdavanje dozvole, sa usvojenim procedurama koje su sastavni deo Radnog plana postrojenja. [\_\_\_\_\_\_\_\_\_opisati procedure] i sa uslovima propisanim ovom dozvolom;

(Ažurirani i/ili izmenjeni Radni plan dostavlja se nadležnom organu za izdavanje dozvole i nadležnom inspekcijskom organu, u roku od 15 dana od dana ažuriranja).

2.2. Radno vreme postrojenja

Postrojenje radi [\_\_\_\_\_\_\_\_\_ radnim danima, subotom, nedeljom], od (\_\_\_\_\_\_\_\_\_) sati

do (\_\_\_\_\_\_\_\_\_) sati.

2.3. Kvalifikovano lice odgovorno za stručni rad u postrojenju za upravljanje neopasnim otpadom je (\_\_\_\_\_\_\_\_\_ podaci o kvalifikovanom licu: ime i prezime, zvanje stečeno obrazovanjem),

Kvalifikovano lice odgovorno za stručni rad u postrojenju za upravljanje opasnim otpadom je (\_\_\_\_\_\_\_\_\_ podaci o kvalifikovanom licu: ime i prezime, zvanje stečeno obrazovanjem).

3. Lokacija postrojenja i infrastruktura

3.1. Uslovi na lokaciji;

3.2. Tabla sa podacima o operateru postrojenja (nazivu i vrsti postrojenja postavlja na ulazu u postrojenje);

3.3. Način obezbeđenja lokacije (postavljanje ograde oko postrojenja, uspostavljanje stalnog nadzora, kako bi se sprečio pristup neovlašćenim licima i sl.);

- Pristup lokaciji, saobraćajna infrastruktura (putevi do postrojenja i na lokaciji),

- (Ukoliko se radi o postrojenju za termički tretman neophodno je navesti i merenje mase vozila za transport otpada),

- (Ukoliko se radi o postrojenju za termički tretman otpada potrebno je navesti i uređaje za pranje vozila pre i nakon dopremanja vozila na lokaciju);

3.4. Način, prostor/mesto čuvanja, rok čuvanja dokumentacije o količinama, vrstama primljenog, uskladištenog, tretiranog ili odloženog otpada, dokumenta o kretanju otpada, dokumenta o kretanju otpada i ostale dokumentacije.

3.5. Zaštita od požara (opis instalirane opreme za zaštitu od požara).

4. Upravljanje otpadom

4.1. Uzorkovanje i karakterizacija otpada;

- (Uzorkovanje i karakterizacija otpada (primljenog odnosno otpada nastalog nakon tretmana u postrojenju) vrši se u skladu sa posebnim propisima).

4.2. Skladištenje otpada

4.2.1. Uslovi za skladištenje neopasnog otpada (primljenog otpada ili otpada nastalog nakon tretmana u postrojenju), u skladu sa zakonom;

4.2.2. Uslovi za skladištenje opasnog otpada (primljenog otpada ili otpada nastalog nakon tretmana u postrojenju);

način obeležavanja opasnog otpada razvrstanog prema vrsti i karakteristikama otpada;

4.2.3. uslovi nemešanja različitih kategorija opasnog otpada i uslovi nemešanja opasnog otpada sa neopasnim otpadom, drugim supstancama i materijama i dr.;

4.3. Tretman otpada

4.3.1. Uslovi za rad postrojenja:

4.3.1.1. Uslovi tretmana - ponovnog iskorišćenja primljenog otpada;

4.3.1.2. Uslovi za redovno kontrolisanje i održavanje opreme, uređaja i postrojenja;

4.3.2. Mobilno postrojenje za tretman otpada:

- Uslovi rada i opis rada mobilnog postrojenja za tretman otpada, uz obavezno obaveštavanje nadležnog organa o svakoj promeni lokacije odnosno početku i završetku rada na lokaciji;

4.3.3. Otpad koji nastaje nakon tretmana otpada u postrojenju - ostaci iz postrojenja.

Uslovi kojima se propisuju: način postupanja, kontrola, uzorkovanje i ispitivanje, pakovanje, obeležavanje, otpremanje i dalje zbrinjavanje otpada nastalog nakon tretmana otpada u postrojenju - ostataka iz postrojenja, u skladu sa zakonom i podzakonskim aktima;

4.3.4. Postrojenja za insineraciju (spaljivanje) i postrojenja za ko-insineraciju (su spaljivanje) otpada;

- Uslovi za rad postrojenja za termički tretman otpada;

4.4. Odlaganje otpada (uslovi odlaganja otpada):

Mere zaštite životne sredine i kontrola zagađivanja (uslovi i mere zaštite životne sredine i kontrole zagađivanja, emisije zagađujućih materija u vazduh i vodu, zaštita zemljišta i podzemnih voda od zagađivanja, upravljanje procesom rada na način koji će nivo buke u životnoj sredini svesti na najmanju moguću meru, vršenje kontrole nivoa buke i vršenje redovne kontrole i monitoring zagađujućih materija, u skladu sa posebnim propisima).

5. Zaštita od udesa uključujući uslove za sprečavanje udesa i smanjenje posledica udesa kao i procedure za zatvaranje postrojenja u skladu sa posebnim propisom.

Mere sprečavanja udesa i odgovora na udes, mere kontrole operativnog i tehnološkog procesa i svih njegovih parametara koji mogu dovesti do udesa, postupanje u slučaju udesa, obaveštavanje, izveštavanje i evidencija u slučaju udesa i uslovi za zatvaranje postrojenja.

5.1. prelazni način rada (uslovi za prelazni način rada - puštanje u rad postrojenja i zaustavljanje postrojenja).

6. Prestanak rada postrojenja ili njegovih delova (uslovi za prestanak rada postrojenja ili njegovih delova).

7. Finansijska garancija

Podaci o finansijskoj garanciji odgovarajućeg osiguranja slučaj udesa ili štete pričinjene trećim licima, kojom se osigurava ispunjavanje uslova iz dozvola za upravljanje otpadom;

Podaci o finansijskoj ili drugoj garanciji kojom se osigurava ispunjavanje uslova, što uključuje procedure zatvaranja deponije i održavanje nakon zatvaranja, iz dozvola za odlaganje otpada.

8. Izveštavanje

Uslovi za izveštavanje prema nadležnim organima i institucijama, u skladu sa zakonom i posebnim propisima.

9. Netehnički prikaz podataka na kojima se zahtev zasniva

9.1. Netehnički opis

9.2. Komentari/mišljenja lokalne samouprave i zainteresovane javnosti: Organa lokalne samouprave (opština/grad)

9.3. Predstavnika zainteresovane javnosti.

II. Troškove postupka izdavanja dozvole u iznosu od [\_\_\_\_\_\_\_] dinara snosi operater postrojenja, u skladu sa zakonom kojim se propisuju republičke administrativne takse.

**Obrazloženje**

(Navesti osnovne podatke iz zahteva operatera, sprovedenom postupku izdavanja dozvole, učešću organa, organizacija i zainteresovane javnosti, izveštaja nadležnog inspekcijskog organa, kao i odlučne činjenice i razloge za donošenje rešenja (navesti postojeće dozvole, odobrenja i saglasnosti, kao i sva dostavljena dokumenta).

*Pravna pouka:* protiv ovog rešenja operater može izjaviti žalbu (nadležni organ) u roku od 15 dana od dana prijema rešenja, a preko ovog organa.

|  |  |  |
| --- | --- | --- |
|    |    | Ovlašćeno lice  |
|    |    | \_\_\_\_\_\_\_\_\_\_\_\_\_\_\_\_\_\_\_\_\_  |
|    |    | (ime i prezime)  |

Dostavljeno:
- operateru,
- u Registar izdatih dozvola za upravljanje otpadom,
- nadležnom inspekcijskom organu,
- arhivi.